ma tomo Kokusi

ma tomo Kokusi (toki Saka: Дьокуускай) anu ma tomo Iku (toki Lusi: Якутск) li ma tomo lawa pi ma Saka lon ma Lusi. ona li lon poka pi nasin telo Lena. ma tomo suli la ona li lete nanpa wan. ona li lon ma pi lete awen(?). jan mute pi ma tomo Kokusi li lon kulupu Saka. tenpo pini la, kulupu Saka en kulupu Ewenki li lon ma ni. tenpo sike suno nanpa 1632 la, jan pi kulupu Kosaki li kama tan ma Lusi, li pali e tomo utala lon poka pi nasin telo Lena. ni li open e ma tomo Kokusi.